
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του τρόπου λειτουργίας της Επιστημονι¬ 
κής Επιτροπής, υποχρεώσεις και καθήκοντα των 
μελών αυτής και τρόπος εκλογής και ανάκλησης των 
Δ/ντών των τομέων της Ιατρικής Υπηρεσίας των Νο¬ 
σοκομείων. 1 

Σύσταση ιδίου Νομικού Προσώπου στην Κοινότητα θε- 
ριανού Ν. ΑχαΤας με την επωνυμία «Σχολική Επι¬ 
τροπή Δημοτικού Σχολείου Κοινότητας θερια- 


νού»... 2 

Τροποποίηση ΟΕΥ Κοινότητάς Λυγιάς Ν. Ηλείας ... 3 


Σύσταση ιδίου Δημοτικού Νομικού Προσώπου στην 
Κοινότητα Ευαγγελισμού Ν. Ηρακλείου με την επω¬ 
νυμία «Σχολική Επιτροπή Δημοτικού Σχολείου Ευαγ¬ 
γελισμού». 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- Υ4α/1218 (1) 

Καθορισμός του τρόπου λειτουργίας της Επιστημονικής 
Επιτροπής, υποχρεώσεις και καθήκοντα των μελών αυ¬ 
τής και τρόπος εκλογής και ανάκλησης των Δ/ντών των 
τομέων της Ιατρικής Υπηρεσίας των Νοσοκομείων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ και ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 58 και 60 του Ν. 2071/92 
«Εκσυγχρονισμός και οργάνωση Συστήματος Υγείας» 
(ΦΕΚ 123/15.7.92 τ.Α'). 

2. Την αριθ. Υ. 1938/9.12.92 (ΦΕΚ 727/11.12.92 τ.Β) 
απόφαση ανάθεσης αρμοδιοτήτων, αποφασίζουμε: 

Καθορίζουμε την οργάνωση και λειτουργία της Επιστη¬ 
μονικής Επιτροπής των Νοσηλευτικών Ιδρυμάτων, τις 
υποχρεώσεις και τα καθήκοντα των μελών της, τα καθή¬ 
κοντα των Επιστημονικών υπευθύνων των τμημάτων, τον 


τρόπο εκλογής και ανάκλησης των Δ/ντών των Τομέων ως 
ακολούθως: 

Αρθρο Ιον 
Μέλη της Ε.Ε. 

1 α. Η Ε.Ε. αποτελεΐται, σύμφωνα με τις διατάξεις τς πα¬ 
ραγράφου 1 του άρθορυ 60 του Νόμου 2071/1992 από 
πέντε (5) μέλη γιατρούς ειδικευμένους και ειδικευόμε¬ 
νους ή άλλους επιστήμονες (Χημικούς, Βιοχημικούς, Φαρ¬ 
μακοποιούς, Βιολόγους) της Ιατρικής Υπηρεσίας του Νο¬ 
σοκομείου και συγκεκριμένα: δύο (2) Διευθυντές, έναν (1) 
Επιμελητή Α', έναν (1) Επιμελητή Β' και έναν (1) ειδικευό¬ 
μενο. 

1 β. Στα νοσοκομεία που λειτουργούν Πανεπιστημιακές 
κλινικές, το ένα μέλος της Επιστημονικής Επιτροπής είναι 
Πανεπιστημιακός γιατρός, που εκλέγεται από το διδα¬ 
κτικό επιστημονικό προσωπικό που υπηρετεί στο Νοσοκο¬ 
μείο, χωρίς να αποκλείεται η ανάδειξη και άλλων μελών 
από Πανεπιστημιακούς γιατρούς κατά τη γενική εκλογή 
των μελών. 

Με την ίδια διαδικασία, σε νοσοκομεία Πανεπιστημιακά, 
όπου λειτουργούν επιστημονικά ιατρικά Τμήματα του 
Ε.Σ.Υ. το ένα μέλος της Επιστημονικής Επιτροπής είναι 
γιατρός, που προέρχεται από τα Τμήματα αυτά, χωρίς να 
αποκλείεται και η ανάδειξη και άλλων μελών από γιατρούς 
των Τμημάτων αυτών κατά τη γενική εκλογή των μελών. 

Για τα μέλη του Δ.Ε.Π. που πλαισιώνουν τις Πανεπιστη¬ 
μιακές Κλινικές που είναι εγκατεστημένες στο Νοσοκο¬ 
μείο και για τους άλλους επιστήμονες της Ιατρικής Υπηρε¬ 
σίας, η αντίστοιχη στους παραπάνω βαθμούς νοείται ως 
εξής: 

1γ. Μέλη Δ.Ε.Π. 

Στο βαθμό του Διευθυντή, οι τακτικοί, αναπληρωτές και 
επίκουροι Καθηγητές. 

Στο βαθμό του Επιμελητή Α', οι Λέκτορες και 

Στο βαθό του Επιμελητή Β', οι Επιστημονικοί Συνεργά¬ 
τες, εφόσον έχουν ειδικότητα, αν πρόκειται για για¬ 
τρούς. 

Οι ανειδίκευτοι γιατροί Επιστημονικοί Συνεργάτες αντι¬ 
στοιχούν στους ειδικευόμενους γιατρούς. 

1 δ. Η αντιστοιχία των άλλων μη γιατρών Επιστημόνων γί¬ 
νεται σύμφωνα με τις διατάξεις των άρθρων 1 και 25 του 
Ν. 2085/92. 

2. Δικαίωμα να εκλεγούν και να εκλέξουν έχουν όλοι οι 





1494 


ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γιατροί του κλάδου γιατρών ΕΣΥ, του Δ.Ε.Π. και οι ειδικευ¬ 
όμενοι καθώς και οι λοιποί επιστήμονες, που είναι ενταγ- 
μένοι στην Ιατρική υπηρεσία. 

3. Για κάθε τακτικό μέλος εκλέγεται ένα αναπληρωμα¬ 
τικό. 

4. Στα νοσοκομεία που δεν υπηρετούν ειδικευόμενοι 
γιατροί, η επιστημονική επιτροπή συγκροτείται από τα 
υπόλοιπα μέλη. 

5. Αν ο αριθμός του προσωπικού που συμμετέχει στις 
διαδικασίες εκλογής της Επιστημονικής Επιτροπής είναι 
περιορισμένος, είναι δυνατόν, εφόσον κάτι τέτοιο προκό¬ 
ψει απ’ την εκλογική διαδικασία να συγκροτηθεί η Επιστη¬ 
μονική επιτροπή χωρίς ή με λιγότερα αναπληρωματικά 
μέλη. 

Αρθρο 2ον 

Γενική Συνέλευση Επιστημονικού Προσωπικού 
της Ιατρικής Υπηρεσίας 

1. Η Γενική Συνέλευση (Γ.Σ.) αποτελείται από τους για¬ 
τρούς του κλάδου γιατρών ΕΣΥ τους ειδικευόμενους και 
τους άλλους επιστήμονες της Ιατρικής Υπηρεσίας του Νο¬ 
σοκομείου. 

2. Η Γ.Σ. συνέρχεται τακτικά και έκτακτα. Τακτικά μία 
έως δύο (1 -2) φορές το χρόνο, ύστερα από απόφαση της 
Ε.Ε., στην οποία ορίζεται ο χώρος και ο χρόνος καθώς και 
τα θέματα που θα συζητηθούν. 

Η απόφαση για Γ.Σ. κοινοποιείται στα μέλη της δέκα 
(10) το λιγότερο μέρες πριν από την ημέρα σύγκλησής 
της. 

3. Έκτακτα η Γ.Σ. συγκαλείται με ευθύνη του Προέδρου 
της Ε.Ε., για σοβαρό κατά την κρίση του θέμα ή ύστερα 
από αίτηση του % των μελών της Γ.Σ. στην οποία αναφέ- 
ρεται και το θέμα για το οποίο ζητήθηκε η σύγκλησή της. 

Στην περίπτωση που την έκτακτη Γ.Σ. ζητούν το !4 των 
μελών αυτής, ο Πρόεδρος της Ε.Ε. είναι υποχρεωμένος να 
ορίσει την ημερομηνία σύγκλησης το αργότερο μέσα σε 
είκοσι (20) ημέρες από την ημέρα υποβολής της αίτησης. 

4. Η παρουσία στις Γ.Σ. είναι δικαίωμα αλλά και υποχρέ¬ 
ωση όλων των επιστημόνων της Ιατρικής Υπηρεσίας. 

Η συμμετοχή στις εργασίες των Γ.Σ. αποτελεί υπηρε¬ 
σιακή αλλά, κύρια δεοντολογική υποχρέωση όλων των επι¬ 
στημόνων της Ιατρικής Υπηρεσίας. 

5. Στις Γ.Σ. προεδρεύει ο Πρόεδρος της Ε.Ε. αναπλη- 
ρούμενος σε περίπτωση απουσίας του από τον Αντιπρόε¬ 
δρο της Ε.Ε. Καθήκοντα Γραμματέα εκτελεί ο Γραμμα¬ 
τέας της Ε.Ε. 

Σε περίπτωση απουσίας και του Αντιπροέδρου της Ε.Ε. 
ο Πρόεδρος της Γ.Σ. εκλέγεται από τα μέλη της Γ.Σ. με 
ψηφοφορία που γίνεται με ανάταση των χεριών, ύστερα 
από προτάσεις ή αυτοπροτάσεις. 

Το ίδιο ισχύει και σε περίπτωση απουσίας και του Γενι¬ 
κού Γραμματέα της Ε.Ε. 

Κατ' εξαίρεση όταν πρόκειται για εκλογο-απολογιστική 
Γ.Σ. ο Πρόεδρος και ο Γραμματέας εκλέγονται πάντοτε με 
ψηφοφορία από τα μέλη της Γ.Σ. 

6. Στις Γ.Σ. όλα τα μέλη έχουν δικαίωμα λόγου και ψή¬ 
φου. Εισηγήσεις και προτάσεις γίνονται πάντα γραπτές. Ο 
Γ ραμματέας της Γ.Σ. τηρεί πρακτικά των συζητήσεων σε 
περίληψη. 

7. Στη Γ.Σ. μπαίνει για συζήτηση κάθε θέμα που αφορά 
την Ιατρική Υπηρεσία και τη λειτουργία του Νοσοκομείου, 
σύμφωνα με ημερήσια διάταξη που καταρτίζει η Ε.Ε. ή που 


προτείνουν τα μέλη που ζητούν την σύγκληση έκτακτης 
Γ.Σ. 

8. Οι αποφάσεις στις Γ.Σ. λαμβάνονται με απλή πλειο- 
ψηφία των παρευρισκομέων και δεσμεύουν την Ε.Ε. να τις 
υποβάλει με μορφή εισήγησης ή γνώμης στο Διοικητικό 
Συμβούλιο του Νοσοκομείου. 

Αρθρο 3ον 

Διαδικασία εκλογής μελών Ε.Ε. 

1. Κάθε δύο (2) χρόνια η Γ.Σ. εκλέγει τα μέλη της Ε.Ε., 
σύμφωνα με τα οριζόμενα στο άρθρο Ιο της απόφασης 
αυτής. 

2. Κατά την πρώτη εφαρμογή, η Γ.Σ. συγκαλείται από 
τον Πρόεδρο του Διοικ. Συμβουλίου του Νοσοκομείου. 

3. Η απόφαση για τη σύγκληση εκλογικής Γ.Σ. κοινο¬ 
ποιείται σε όλους όσους δικαιούνται να είναι μέλη της, 
δέκα (10) τουλάχιστον μέρες πριν από την ημέρα σϋγκλη- 
σης. 

4. Με ευθύνη του Προέδρου η Ε.Ε. καταρτίζεται ονομα¬ 
στική κατάσταση όλων όσων δικαιούνται να λάβουν μέρος 
στη Γ.Σ. Αντίγραφο της κατάστασης αυτής διαβιβάζεται 
στον Πρόεδρο του Δ.Σ. του Νοσοκομείου μαζί με την από¬ 
φαση σύγκλησης της Γ.Σ. 

5. Κατά την πρώτη εφαρμογή, η κατάσταση αυτή καταρ¬ 
τίζεται με ευθύνη του Προέδρου του Δ.Σ. του Νοσοκο¬ 
μείου, που αντίγραφό της παραδίνεται στην Εφορευτική 
Επιτροπή που εκλέγεται από τη Γ.Σ. για τη διεξαγωγή των 
εκλογών. 

6. Η εκλογική Γ.Σ. έχει απαρτία εφόσον παρευρίσκεται 
το 50%+1 των μελών που είναι γραμμένα στην κατά¬ 
σταση. Εαν δεν υπάρχει απαρτία η Γ.Σ. επαναλαμβάνεται 
σε ημερομηνία που έχει οριστεί από την αρχική απόφαση 
σύγκλησης. 

Και στη νέα Γ.Σ. χρειάζεται ο ίδιος αριθμός μελών για να 
υπάρχει απαρτία. Σε περίπτωση που δεν υπάρξει και πάλι 
απαρτία η Γ.Σ. επαναλαμβάνεται με την προϋπόθεση ότι 
για να υπάρξει απαρτία απαιτείται το 40% των μελών. 

7. Αφού διαπιστωθεί απαρτία η Γ.Σ. εκλέγει τον Πρόε¬ 
δρο και τον Γραμματέα, μεταξύ των μελών της. Μέχρι να 
εκλεγεί το Προεδρείο, προεδρεύει ο Πρόεδρος της Ε.Ε. 
και την πρώτη εφαρμογή ο Πρόεδρος του Δ.Σ. του Νοσο¬ 
κομείου. 

8. Αφού γίνει ο απολογισμός από την απερχόμενη Ε.Ε. 
και τοποθετηθούν τα μέλη της Γ.Σ. γίνεται εκλογή Εφο¬ 
ρευτικής Επιτροπής για τη διεξαγωγή των εκλογών. 

Η Εφορευτική Επιτροπή είναι πενταμελής και ως μέλη 
της εκλέγονται οι προτεινόμενοι ή αυτοπροτεινόμενοι από 
τους παρευρισκομένους με ανάταση των χεριών. Τα μέλη 
της Εφορευτικής Επιτροπής δεν μπορούν να είναι υποψή¬ 
φιοι για μέλη της Ε.Ε. 

9. Τα μέλη της Εφορευτικής Επιτροπής εκλέγουν με¬ 
ταξύ τους τον Πρόεδρο της Εφορευτικής Επιτροπής. 

10. Η εκλογή για την ανάδειξη των μελών γίνεται μετά 
από (8) μέχρι δέκα πέντε (15) μέρες από τη σύγκληση της 
Γενικής Συνέλευσης. Η ημερομηνία ορίζεται από τη Γ.Σ. 

11. Όσοι δικαιούνται να υποβάλουν υποψηφιότητα, 
σύμφωνα με όσα ορίζονται στην παράγραφο 2 του άρθρου 
1ου, υποβάλλουν γραπτή αίτηση μέχρι δύο (2) το αργό¬ 
τερο ημέρες πριν από την ημέρα της ψηφοφορίας στην 
Εφορευτική Επιτροπή. 

Η υποψηφιότητα υποβάλλεται για τακτικό ή αναπληρω¬ 
ματικό μέλος ή και για τα δύο. 

12. Η Εφορευτική Επιτροπή καταρτίζει ενιαίο ψηφο¬ 
δέλτιο, στο οποίο αναγράφονται όλοι οι υποψήφιοι κατά 
βαθμό με αλφαβιτική σειρά, σε δύο σειρές, μία για τα τα¬ 
κτικά και μία για τα αναπληρωματικά μέλη. 

Η Εφορευτική Επιτροπή φροντίζει για την εκτύπωση 
ικανού αριθμού ομοιόμορφων ψηφοδελτίων. 

13. Αν ο αριθμός του προσωπικού που συμμετέχει στις 
διαδικασίες εκλογής της Ε.Ε. είναι περιορισμένος είναι 
δυνατόν, εφόσον κάτι τέτοιο προκύψει από την εκλογική 
διαδικασία να εκλεγεί Εφορευτική Επιτροπή με λιγότερα 
μέλη, όχι όμως λιγότερα από τρία. 

Άρθρο 4ον 

Ψηφοφορία 

1. Η ψηφοφορία γίνεται την ημέρα που έχει οριστεί από 
τη Γ.Σ. σε χώρο που ορίζεται από την Εφορευτική Επι¬ 
τροπή και ανακοινώνεται τρεις τουλάχιστον μέρες νωρί¬ 
τερα. Με την ίδια ανακοίνωση της Εφορευτικής Επιτρο¬ 
πής ορίζονται και οι ώρες διεξαγωγής της ψηφοφορίας. 

2. Η ψηφοφορία είναι μυστική και γίνεται με το σύστημα 
της σταυροδοσίας. Κάθε ψηφοφόρος μπορεί να βάλει 
σταυρό σε ένα μόνο υποψήφιο από κόθε βαθμίδα (Δ/ντή, 
ΕΑ', ΕΒ' και ειδικευόμενο) για τα τακτικό μέλη και ένα για 
τα αναπληρωματικά μέλη. Τα ψηφοδέλτια που φέρουν πε¬ 
ρισσότερους από έναν σταυρό θεωρούνται άκυρα για τους 
υποψήφιους της βαθμίδας που έχει σημειωθεί ο επιπλέον 
σταυρός. 

3. Τα αναπληρωματικά μέλη εκλέγονται κι αυτά κατά 
βαθμίδα και καθένα αναπληρώνει το τακτικό μέλος της 
αντίστοιχης βαθμίδας. 

Στη βαθμίδα των Διευθυντών που εκλέγονται δύο μέλη, 
η Ε.Ε.,ορίζει αμέσως κατά τη συγκρότησή της σε σώμα, 
ποιο τακτικό μέλος αναπληρώνει το κάθε αναπληρωμα¬ 
τικό. 

Άρθρο δον 

Ενστάσεις 

1. Ενστάσεις κατά τη διεξαγωγή της ψηφοφορίας υπο¬ 
βάλλονται στην Εφορευτική Επιτροπή που αποφασίζει 
κατά πλειοψηφία. 

2. Ενστάσεις κατά του αποτελέσματος των εκλογών 
υποβάλλονται στο Δ.Σ. του Νοσοκομείου που αποφασίζει 
στην πρώτη του συνεδρίαση μετά την υποβολή της ένστα¬ 
σης. 

Άρθρο 6ον 

Συγκρότηση της Ε. Επιτροπής 

1. Μέσα σε δέκα πέντε (15) ημέρες από τη διεξαγωγή 
της εκλογής, το μέλος - Δ/ντής που έχει συγκεντρώσει 
τους περισσότερους σταυρούς συγκαλεί σε συνεδρίαση 
τα εκλεγέντα τακτικά και αναπληρωματικά μέλη με θέμα 
τη συγκρότηση της Επιτροπής σε σώμα. 

Τα τακτικά μέλη εκλέγουν με μυστική ψηφοφορία τον 
Πρόεδρο μεταξύ των Διευθυντών - μελών και τον αντιπρό¬ 
εδρο μεταξύ των Διευθυντών ή Επιμελητών - μελών, σύμ¬ 
φωνα με τις διατάξεις παρ. 1 άρθρο 60 του Ν. 2071 /92. 

Κατά την ίδια συνεδρίαση εκλέγεται με τον ίδο τρόπο 
και Γραμματέας της Επιτροπής μεταξύ των Επιμελητών Α' 
ή Β’. 

2. Εαν το μέλος - Διευθυντής που συγκέντρωσε τις 
προισσότερες ψήφους παραλείψει να συγκαλέσει τα μέλη 
για συγκρότηση της Επιτροπής σε σώμα μέσα στην παρα¬ 


πάνω προθεσμία, τα συγκαλεί ο επόμενος σε αριθμό ψή¬ 
φων. 

Μέλος που αδικαιολόγητα δεν προσέρχεται δύο φορές 
συνέχεια στη συνεδρίαση συγκρότητης, θεωρείται ότι δεν 
αποδέχεται την εκλογή του και στη θέση του καλείται ο 
πρώτος επιλαχών σε σειρά ψήφων. 

Άρθρο 7ον 

Εκλογή Πανεπιστημιακού γιατρού 
1. Η κατά την παράγρ. 1 β του πρώτου άρθρου της από¬ 
φασης αυτής, εκλογή του Πανεπιστημιακού γιατρού - μέ¬ 
λους της Ε.Ε. γίνεται πέντε (5) τουλάχιστον ημέρες πριν 
από την ημέρα της εκλογής των άλλων μελών της Ε.Ε. 

2.0 Πρόεδρος της Ε.Ε. και κατά την πόωτη εφαρμογή ο 
Πρόεδρος του Δ.Σ. του Νοσοκομείου, συγκαλούν σε ορι¬ 
σμένη ημερομηνία, χώρο και ώρα τα μέλη του Δ.Ε.Π. που 
πλαισιώνουν τις Πανεπιστημιακές Κλινικές, εργαστήρια 
και άλλες μονάδες, που έναι εγκατεστημένα και λειτουρ¬ 
γούν στο Νοσοκομείο, για εκλογή Εφορευτικής Επιτρο¬ 
πής και ορισμό της ημερομηνίας διεξαγωγής των εκλογών. 

Για την σύνθεση της Εφορευτικής Επιτροπής, τον 
τρόπο εκλογής των μελών της κ.λπ., εφαρμόζονται ανά¬ 
λογα όσα ορίζονται στις παραγράφους 7 και 8 του τρίτρυ 
άρθρου της απόφασης αυτής. 

3. Οι γιατροί - μέλη του Δ.Ε.Π. που επιθυμούν να θέ¬ 
σουν υποψηφιότητα για μέλη στην Ε.Ε. υποβάλλουν γρα¬ 
πτή αίτηση στην Εφορευτική Επιτροπή. 

4. Όσα ορίζονται στα προηγούμενα άρθρα για την 
απαρτία της Γ.Σ. την κατάρτιση του ψηφοδελτίου και την 
διαδικασία διεξαγωγής της ψηφοφορίας κ.λπ. εφαρμόζο¬ 
νται ανάλογα και για την εκλογή του μέλους - γιατρού του 
Δ.Ε.Π. 

5. Σε περίπτωση παραίτησης γιατρού - μέλους του ΔΕΠ 
που έχει εκλεγεί στην Ε.Ε. η αντικατάσταση για το υπό¬ 
λοιπο της θητείας γίνεται απ’ τους κατά σειρά επιλαχό- 
ντες στο ψηφοδέλτιο της αντίστοιχης βαθμίδας. Εαν δεν 
υπάρχει γιατρός - μέλος του ΔΕΠ αντίστοιχης βαθμίδας 
για την αναπλήρωση του κενού, τότε με νέα ψηφοφορία 
από την Γ.Σ. των μελών του ΔΕΠ, με την διαδικασία του 
άρθρου αυτού εκλέγεται νέο μέλος του Δ.Ε.Π. στην Ε.Ε. 
για την βαθμίδα που υπάρχει το κενό. Σε περίπτωση αδυ¬ 
ναμίας της Γ.Σ. των μελών της Δ.Ε.Π. να καλύψει το κενό 
στην αντίστοιχη βαθμίδα η αντικατάσταση γίνεται με ψη¬ 
φοφορία από την Γ.Σ. του Επιστημονικού Προσωπικού της 
Ιατρικής Υπηρεσίας για την βαθμίδα που έχει παρουσια¬ 
στεί το κενό. 

Άρθρο 8ον 
Λειτουργία Ε.Ε. 

1. Η Ε.Ε. συνεδριάζει τακτικά δύο (2) φορές το μήνα και 
έκτακτα όταν υπάρχουν σοβαρά ή επείγοντα θέματα για 
συζήτηση, ύστερα από πρόσκληση του Προέδρου. Η Ε.Ε. 
συνέρχεται σε έκτακτη συνεδρίαση εφόσον το ζητήσουν 
με έγγραφό τους προς τον Πρόεδρο τα 3 από τα τακτικά 
μέλη της για συγκεκριμένα θέματα. 

Με απόφαση του Δ.Σ. δύναται να ορίζεται υπάλληλος 
του Νοσ/μείου για την γραμματειακή υποστήριση της Ε.Ε. 

Επίσης, ο Πρόεδρος του Δ.Σ. του Νοσοκομείου μπορεί 
να ζητήσει με έγγραφό του προς τον Πρόεδρο της Ε.Ε. 
έκτακτη συνεδρίασή της, ορίζοντας και τα θέματα για τα 
οποία ζητάει την έκτακτη συνεδρίαση. 

2. Η Επιτροπή βρίσκεται σε απαρτία εφόσον είναι παρό- 

ντα τα τρία τουλάχιστον από τα τακτικά μέλη, μεταξύ των 
οποίων ο Πρόεδρος ή ο Αντιπρόεδρος. 

3. Οι αποφάσεις λαμβάνονται κατά πλειοψηφία των πα¬ 
ρόντων μελών. Σε ισοψηφία υπερισχύει η άποψη εκείνη 
με την οποία τάσσεται η ψήφος του Προέδρου. 

4.0 Πρόεδρος καταρτίζει την ημερήσια διάταξη των θε¬ 
μάτων συζήτησης σε κάθε συνεδρίαση, την οποία και συ- 
ναποστέλλει με την πρόσκληση, σε κάθε μέλος δύο του¬ 
λάχιστον μέρες πριν από την ημέρα της συνεδρίασης. 

Οι προσκλήσεις για έκτακτες συνεδριάσεις μπορεί να 
στέλνονται αυθημερόν, εφόσον το επιβάλλει η σοβαρό¬ 
τητα ή το επείγον του θέματος για το οποίο συγκαλείται η 
έκτακτη συνεδρίαση. 

5. Η πρόσκληση με την ημερήσια διάταξη των θεμάτων 
στέλνεται και στα αναπληρωματικά μέλη, τα οποία καλού¬ 
νται και λαμβάνουν μέρος σε κάθε συνεδρίαση και μπο¬ 
ρούν να εκφράσουν άποψη για τα θέματα της συζήτησης 
χωρίς ψήφο εφόσον δεν αναπληρώνουν. 

Η πρόσκληση με την ημερήσια διάταξη στέλνεται επί¬ 
σης στους Διευθυντές των τομέων της Ιατρικής υπηρε¬ 
σίας, που καλούνται και συμμετέχουν χωρίς ψήφο στις συ¬ 
νεδριάσεις σύμφωνα με τις διατάξεις της παραγράφου 3 
τομ άρθρου 60 του Νόμου 2071/92. 

6. Σε περίπτωση απουσίας, κωλύματος ή αδυναμίας για 
οποιονδήποτε λόγο τακτικού μέλους, καλείται στις συνε¬ 
δριάσεις το αντίστοιχο αναπληρωματικό μέλος. 

7. Τον Πρόεδρο αναπληρώνει σε κάθε περίπτωση ο 
Αντιπρόεδρος. 

8. Το μέλος που απουσιάζει αδικαιολόγητα σε 3 συνε¬ 
χείς συνεδριάσεις εκπίπτει αυτοδίκαια από το αξίωμα του 
μέλους και κινείται η διαδικασία αντικατάστασης. 

9. Αντικατάσταση μέλους τακτικού ή αναπληρωματικού 
γίνεται και 

α) Λόγω παραίτησης, από τη θέση, ή συνταξιοδότη- 
σης, 

β) Λόγω κατάληψης θέσης ανώτερου βαθμού, 
γ) Λόγω υποβολής παραίτησής, 
δ) Λόγω θανάτου. 

Η αντικατάσταση μέλους για το υπόλοιπο χρονικά διά¬ 
στημα που απομένει μέχρι τη λήξη της θητείας γίνεται από 
τους κατά σειρά επιλαχόντες στο ψηφοδέλτιο κατά βαθ¬ 
μίδα. Σε περίπτωση που δεν υπάρχουν επιλαχόντες γίνε¬ 
ται με την ίδια διαδικασία που ορίσθηκαν, για το υπόλοιπο 
της θητείας. 

Μέχρι να ολοκληρωθεί η διαδικασία αντικατάστασης η 
Ε.Ε. μπορεί να συνεδριάζει με τα υπόλοιπα μέλη, εφόσον 
δεν είναι λιγότερα από τρία (3). 

Αρθρο 9ον 
Ειδικές Επιτροπές 

1. Η Ε.Ε. για την υποβοήθηση του έργου της σε συγκε¬ 
κριμένους τομείς προτείνει στο Δ.Σ. του Νοσοκομείου την 
συγκρότηση των παρακάτω Ειδικών Επιτροπών, 
α) Επιτροπή Έρευνας 

β) Επιτροπή Ελέγχου λοιμώξεων (άρθρο 14 παρ. 3 νό¬ 
μου 1579/85). 

Πρόεδρος της Επιτροπής θα είναι γιατρός Μικροβιολό¬ 
γος ή άλλης ειδικότητας με αποδεδειγμένη εξειδίκευση 
στα λοιμώδη Νοσήματα και με βαθμό Δ/ντή. 
γ) Επιτροπή Φαρμάκων και 
δ) Επιτροπή Βιβλιοθήκης. 


Ως Πρόεδρος κάθε Επιτροπής προτείνεται μέλος της 
Ε.Ε. 

Οι κατευθύνσεις και οι λεπτομέρειες άσκησης του έρ¬ 
γου κάθε Επιτροπής, καθορίζονται από την Ε.Ε. στα πλαί¬ 
σια των νόμων και των αποφάσεων των αρμόδιων οργάνων 
τη Πολιτείας. 

2. Η Ε.Ε. μπορεί να προτείνει στο Δ.Σ. την συγκρότηση 
και άλλων Επιτροπών γνωμοδοτικού χαρακτήρα πάνω σε 
συγκεκριμένα θέματα. 

Αρθρο ΙΟον 
Αρμοδιότητες Ε.Ε. 

1. Η Ε.Ε. ασκεί τις αρμοδιότητες που προβλέπονται από 
το νόμο στα πλαίσια των αποφάσεων και οδηγιών του 
Υπουργείου Υγείας, Πρόνοιας και Κοιν. Ασφαλίσεων και 
των εξειδικευμένων κατευθύνσεων του Δ.Σ. του Νοσοκο¬ 
μείου. , 

Αναλυτικότερα, οι αρμοδιότητες της Ε.Ε. έχουν ως ακο¬ 
λούθως: 

1. Σε θέματα λειτουργίας του Νοσοκομείου: 

α. Εισηγείται στο Δ.Σ. του Νοσοκομείου το Πρόγραμμα 
και το ωράριο λειτουργίας των Εξωτερικών Ιατρείων, 
ύστερα από γνώμη των Διευθυντών των τομέων και συνεν¬ 
νόηση με τα συνεργαζόμενα, στο πλαίσιο του συγκροτή¬ 
ματος, νοσοκομεία και τα Δ.Σ. του Νοσοκομείου. 

β. Εισηγείται το Πρόγραμμα ενεργού εφημερίας και 
εφημερίας ετοιμότητας. 

γ. Εισηγείται στο Δ.Σ. τον ιατρό που μετέχει με θητεία 
στην Διοικούσα Επιτροπή του συγκροτήματος εξωτερικών 
ιατρείων. 

δ. Επεξεργάζεται τις προτάσεις της Επιτροπής ελέγχου 
λοιμώξεων και εισηγείται στο Δ.Σ. την εφαρμογή των απα¬ 
ραιτήτων, μέτρων ή διαδικασιών. 

ε. Ελέγχει τις δραστηριότητες και μελετά τις προτάσεις 
των συμβουλευτικών Επιτροπών της Ιατρικής Υπηρεσίας 
και εισηγείται στο Δ.Σ. σχετικά. 

στ. Συγκεντρώνει και συντονίζει τα προγράμματα λει¬ 
τουργίας των τομέων και εισηγείται σχετικά στο Δ.Σ. Προ¬ 
τείνει επίσης στο Δ.Σ. τον αριθμό κλινών κατά τομέα. 

ζ. Εκφράζει γνώμη στο Δ.Σ. για διάθεση γιατρών σε Νο¬ 
σοκομεία που συνδέονται λειτουργικά στα πλαίσια του νο¬ 
μού, του συγκροτήματος ή της περιφέρειας. 

2. Σε θέματα Εκπαίδευσης: 

α. Συντάσσει τα προαιρετικά εκπαιδευτικά Προγράμ¬ 
ματα ειδικευομένων και ειδικών και εισηγείται στο Δ.Σ. για 
την εφαρμογή τους. 

β. Εισηγείται στο Δ.Σ. για τη χορήγηση εκπαιδευτικών 
αδειών. 

γ. Εισηγείται στο Δ.Σ. για χορήγηση αδειών παρακολού¬ 
θησης συνεδρίων. 

δ. Γνωμοδοτεί για τη σκοπιμότητα αγοράς εποπτικού 
υλικού. 

ε. Συντονίζει και ελέγχει την εκπαίδευση των γιατρών 
και άλλων επιστημόνων της Ιατρικής Υπηρεσίας για λήψη 
ειδικότητας και χορηγεί τα πιστοποιητικά άσκησής τους, 
μετά από εισήγηση των Δ/ντών των Τμημάτων. 

στ. Έχει την εποπτεία: του Ιατρικού Φωτογραφείου, της 
Επιστημονικής Βιβλιοθήκης, των αιθουσών και Εποπτικών 
μέσων. 

3. Σε θέματα έρευνας: 

α. Μελετά τις προτάσεις της Επιτροπής έρευνας και ει- 
σηγείται στο Δ.Σ. σχετικά. 

4. Σε θέματα εξοπλισμού: 

α. Συντάσσει και υποβάλλει προς έγκριση στο Δ.Σ. μετά 
από μελέτη των αιτήσεων των Διευθυντών των Τομέων, 
τον ετήσιο προγραμματισμό αγοράς επιστημονικού εξο¬ 
πλισμού και το πενταετές πρόγραμμα ανάπτυξης του Νο¬ 
σοκομείου. 

β. Γνωμοδοτεί για την σκοπιμότητα εκτάκτων αγορών 
και εισηγείται σχετικά στο Δ.Σ. 

γ. Παρακολουθεί τν υλοποίηση των Προγραμμάτων. 

5. Εκτός από τα παραπάνω, η Ε.Ε. καταγράφει και με¬ 
λετά κάθε θέμα που αναφέρεται στο νοσηλευτικό, επι¬ 
στημονικό - ερευνητικό και εκπαιδευτικό έργο του Νοσο¬ 
κομείου και επεξεργάζεται γενικά ή ειδικά κατά περί¬ 
πτωση μέτρα και τα εισηγείται στο Δ.Σ. του Νοσοκο¬ 
μείου. 

Αρθρο 11 ον 

Εκλογή Διευθυντών τομέων 

1. Σε κάθε τομέα της Ιατρικής Υπηρεσίας, εκλέγεται 
σύμφωνα με τις διατάξεις της παρ. 5 του άρθρου 58 του Ν. 
2071/1992, κάθε 2 χρόνια ο Διευθυντής του Τομέα με τον 
Αναπληρωτή του. 

Δικαίωμα να εκλεγούν ως Διευθυντές τομέα έχουν οι 
γιατροί ή άλλοι επιστήμονες της Ιατρικής Υπηρεσίας που 
είναι Διευθυντές (Προϊστάμενοι) Τμημάτων του τομέα. 

Δικαίωμα να εκλέξουν έχουν όλοι, ειδικοί και ειδικευό¬ 
μενοι γιατροί και οι άλλοι επιστήμονες που υπηρετούν 
στον τομέα. 

2. Ο Διευθυντής του τομέα και κατά την πρώτη εφαρ- 
γογή ο Πρόεδρος του Δ.Σ. του Νοσοκομείου καλεί τη Γ ε¬ 
νική Συνέλευση των μελών του τομέα σε καθορισμένη 
ημερομηνία, χώρο και ώρα για εκλγογή Εφορευτικής Επι¬ 
τροπής. 

Η Εφορευτική επιτροπή είναι τριμελής και εκλέγεται 
από τη συνέλευση με ανάταση των χεριών. 

Η Γ.Σ. του τομέα έχει απαρτία εφόσον είναι παρόντα το 
50%+1 των μελών. 

Σε περίπτωση που δεν υπάρχει απαρτία των μελών επα¬ 
ναλαμβάνεται σε 8-10 μέρες και βρίσκεται σε απαρτία με 
την παρουσία του 14 τουλάχιστον των μελών. 

3. Ο Πρόεδρος του Δ.Σ. του Νοσοκομείου καταρτίζει 
κατάσταση των γιατρών και άλλων Επιστημόνων του το¬ 
μέα, που έχουν δικαίωμα σύμφωνα με το νόμο να συμμε¬ 
τέχουν στη διαδικασία εκλογής του Δ/ντή του τομέα και να 
είναι μέλη της Γ.Σ. του τομέα. 

4. Μετά την εκλογή της Εφορευτικής επιτροπής η Γ.Σ. 
ορίζει την ημερομηνία διεξαγωγής των εκλογών, ή εξου¬ 
σιοδοτεί την Εφορευτική Επιτροπή να την ορίσει, μέσα σε 
δέκα πέντε (15) το αργότερο μέρες από την ημέρα της 
Γ.Σ. 

5. Όσοι επιθυμούν να είναι υποψήφιοι υποβάλλουν 
γραπτή αίτηση στην Εφορευτική Επιιτροπή μέχρι δύο μέ¬ 
ρες το αργότερο πριν την ημερομηνία διεξαγωγής των 
εκλογών. Για κάθε υποψήφιο υποβάλλεται και υποψηφιό¬ 
τητα για αναπληρωτή Διευθυντή τομέα. 

6. Η ψηφοφορία είναι μυστική. Το ψηφοδέλτιο που θα 
συγκεντρώσει τους περισσότερους ψήφους και όχι λιγό- 
τερους από το 40% του συνολικού αριθμού των μελών που 
έχουν δικαίωμά να ψηφίσουν, εκλέγει το Δ/ντή τομέα μαζί 
με τον αναπληρωτή του. 

Εαν κανένα ψηφοδέλτιο δεν συγκεντρώνει το ποσοστό 
αυτό, η εκλογή επαναλαμβάνεται σε οκτώ μέρες, μεταξύ 
των δύο πρώτων σε αριθμό ψήφων. 


Στην επαναληπτική εκλογή εκλέγεται όποιος συγκε¬ 
ντρώσει το 50%+1 των έγκυρων ψηφοδελτίων. 

7. Η Εφορευτική Επιτροπή καταρτίζει ξεχωριστό ψηφο¬ 
δέλτιο για κάθε υποψήφιο μαζί με τον υποψήφιο - ανα¬ 
πληρωτή. 

8. Εαν δεν έχει υποβληθεί υποψηφιότητα για εκλογή 
αναπληρωτή στο ψηφοδέλτιο που εκλέγει τον Διευθυντή, 
τότε αναπληρωτής εκλέγεται ο υποψήφιος αναπληρωτής 
του επόμενου σε σειρά ψήφων ψηφοδέλτιου. 

Γ 

Άρθρο 12ον 

Ανάκληση - αντικατάσταση Δ/ντή τομέα 

1.0 Διευθυντής του τομέα και ο αναπληρωτής του ανα¬ 
καλούνται με απόφαση της Γ.Σ. του τομέα, ύστερα από 
πρόταση ανάκλησης που υποβάλλεται στον Πρόεδρο της 
Ε.Ε. της Ιατρικής Υπηρεσίας από το 14 τουλάχιστον, των 
μελών του τομέα που έχουν δικαίωμα ψήφου. 

Η Πρόταση υποβάλλεται γραπτά. 

Ο Πρόεδρος της Ε.Ε. μέσα σε είκοσι (20) μέρες από την 
υποβολή της πρότασης ανάκλησης συγκαλεί τη Γ.Σ. του 
τομέα με μόνο θέμα την πρόταση ανάκλησης. 

Η Γ.Σ. αποφασίζει πάνω στην πρόταση με μυστική ψη¬ 
φοφορία, που διεξάγεται την ίδια μέρα από Εφορευτική 
Επιτροπή που εκλέγεται σύμφωνα με την παράγραφο 2 
του προηγούμενου άρθρου. Η Γ.Σ. ψηφίζει με ένα «ΝΑΙ» ή 
«ΟΧΙ» πάνω στην πρόταση. 

2. Για να γίνει δεκτή η πρόταση ανάκλησης απαιτείται να 
συγκεντρώσει τους ψήφους του 60% των μελών του το¬ 
μέα που έχουν δικαίωμα ψήφου: Εάν η πρόταση γίνει δε¬ 
κτή, ο Πρόεδρος της Ε.Ε. της Ιατρικής Υπηρεσίας καλεί 
Γ.Σ. του τομέα για την εκλογή νέου Διευθυντή τομέα σύμ¬ 
φωνα με όσα ορίζονται στο ενδέκατο άρθρο. 

3. Σε περίπτωση που ο Πρόεδρος της Ε.Ε. παραλείψει 
να κινήσει την παραπάνω διαδικασία, τα μέλη που υπέβα¬ 
λαν την πρόταση ανάκλησης ζητούν με αίτησή τους από 
τον Πρόεδρο του Δ.Σ. του Νοσοκομείου να κινήσει τις σχε¬ 
τικές διαδικασίες. 

4. Αντικατάσταση του Δ/ντή τομέα γίνεται: 

α) Λόγω παραίτησης από την θέση ή συνταξιοδότησης 
και 

β) Λόγω θανάτου. 

Η αντικατάσταση γίνεται για το υπόλοιπο της θητείας με 
νέα ψηφοφορία από την Γ ενική Συνέλευση των μελών του 
τομέα με τις διαδικασίες που προβλέπονται για την εκλογή 
Δ/ντών τομέων του άρθρου (11) της απόφασης αυτής. 

Την Γ ενική Συνέλευση συγκαλεί ο αναπληρωτής Δ/ντής 
τομέα και σε περίπτωση που δεν υπάρχει ο Πρόεδρος του 
Δ.Σ. του Νοσοκομείου. Εαν το χρονικό διάστημα που απο¬ 
μένει για να συμπληρωθεί η διετής θητεία του Δ/ντή τομέα 
είναι έξι (6) και λιγδτεροι μήνες, η αντικατάσταση για το 
υπόλοιπο της θητείας γίνεται από τον αναπληρωτή του 
εφόσον υπάρχει. 

Μέχρι να ολοκληρωθεί η διαδικασία ανικατάστασης, τις 
αρμοδιότητες του Δ/ντή Τομέα ασκεί ο αναπληρωτής του 
και σε περίπτωση που δεν υπάρχει, αυτές ασκούνται από 
τον Πρόεδρο της Επιστημονικής Επιτροπής. 

Άρθρο 13ον 

Αρμοδιότητες Δ/ντή Τομέα 

I. Ο Διευθυντής του τομέα έχει σύμφωνα με τις διατά¬ 
ξεις του άρθρου 58 του Ν. 2071/92 την διοικητική ευθύνη 
του τομέα και ασκεί όλες τις αρμοδιότητες, όπως αυτές 
καθορίζονται από το ίδιο άρθρο. 

Ειδικότερα αναφέρονται οι αρμοδιότητες αυτές στις 
επόμενες παραγράφους: 

1. Τα θέματα λειτουργίας των Τμημάτων. 

2. Συντονίζει τα Προγράμματα λειτουργίας: 

- των τμημάτων (και Πανεπ. κλινικών) 

- των τακτικών Εξωτερικών ιατρείων 

- των ειδικών μονάδων 

- των ειδικών Ιατρείων 

- των κλινικών ή ειδικών εργαστηρίων του τομέα του και 
τα υποβάλλει για έγκριση στο Δ.Σ. 

3. Ελέγχει την εφαρμογή των παραπάνω προγραμμάτων 
μετά την έγκρισή τους από το Δ.Σ. και εποπτεύει την διεκ¬ 
περαίωσή τους. 

4. Συντονίζει, ελέγχει τις δραστηριότητες των ειδικών 
γιατρών του τομέα που τυχόν δεν ανήκουν σε τμήμα. 

5. Συντονίζει το πρόγραμμα εφημεριών των τμημάτων 
σύμφωνα με το άρθρο 88 του Ν. 2071/92 και ελέγχει την 
εφαργογή του μετά την έγκριση του Δ.Σ. 

6. Ο ίδιος εφημερεύει προαιρετικά. 

7. Στην άσκηση των καθηκόντων του ως Διευθυντού 
τμήματος, έχει όλες τις σχετικές αρμοδιότητες. 

8. Συντονίζει το πρόγραμμα κανονικών αδειών του προ¬ 
σωπικού της Ιατρικής Υπηρεσίας του τομέα του, σύμφωνα 
με τις προτάσεις των τμημάτων και τα οριζόμενα από το 
άρθρο 74 του Ν. 2071/92. 

9. Συντονίζει τον ετήσιο προγραμματισμό εξοπλισμού 
των τμημάτων και το πενταετές πρόγραμμα ανάπτυξης 
του τομέα και τα υποβάλλει στην Ε.Ε. 

10. Ελέγχει τη σκοπιμότητα των εκτάκτων αγορών υλι¬ 
κών και εξοπλισμού του τομέα και εισηγείται σχετικά στο 
Δ.Σ. 

11. Ενημερώνει καθημερινά για την κίνηση των ασθε¬ 
νών στον τομέα του, υπογράφοντας το δελτίο κίνησης των 
ασθενών. 

12. Μεριμνά ώστε να υπάρχουν καθημερινώς διαθέσι¬ 
μες κλίνες (15-20%) της ολικής δύναμης κρεβατιών του 
τομέα για την αντιμετώπιση εκτάκτων περιπτώσεων πα- 
ρεμβαίνοντας όταν απαιτείται, ρυθμιστικά στις εισαγωγές 
χρονίων ασθενών σε διάφορα τμήματα. 

13. Ελέγχει τον κατάλογο αναμονής των τακτικών εισα¬ 
γωγών και την τήρηση των κριτηρίων προτεραιότητας. 

14. Μεριμνά για ίση κατανομή των δραστηριοτήτων του 
τομέα μεταξύ ομοειδών τμημάτων, ώστε να αποφεύγεται 
η υπέρμετρα άνιση ανάπτυξη ορισμένων σε βάρος άλλων. 

15. Συντονίζει το έργο του Ιατρικού με το νοσηλευτικό 
και διοικητικό προσωπικό του τομέα σε συνεργασία με 
τους προϊσταμένους των αντιστοίχων υπηρεσιών για θέ¬ 
ματα που υπερβαίνουν τις αρμοδιότητες του Δ/ντή Τμή¬ 
ματος. 

16. Απαντά στις έγγραφες αναφορές του προσωπικού 
του τομέα του ή τις προωθεί στο Δ.Σ., αν το κρίνει σκό¬ 
πιμο. 

17. Συνεργάζεται με τους Δ/ντές των άλλων τομέων για 
το συντονισμό του έργου όλων των τομέων του Νοσοκο¬ 
μείου. 

18. Μετέχει στις Επιτροπές: 

- Διακίνησης ασθενών 

- Αξιολόγησης. 

II. Έχει την ευθύνη για την συγκέντρωση και τήρηση των 
απαραίτητων στατιστικών στοιχείων λειτουργίας των τμη¬ 
μάτων που τεκμηριώνουν τα κριτήρια αξιολόγησης, όπως 
ορίζει το άρθρο 69 του Ν. 2071/92. 


1) Μεριμνά για την εύρυθμη λειτουργία του τομέα του. 

2) Συγκαλεί τη Γενική Συνέλευση του τομέα. 

3) Προΐσταται της Γραμματείας του τομέα. 

4) Εισηγείται στο Δ.Σ. για θέματα που αφορούν στον το¬ 
μέα του. Μεταβιβάζει τις αποφάσεις του Δ.Σ. προς τους Δ/ 
ντές των Τμημάτων, καθώς και τις εισηγήσεις των Δ/ντών 
του προς το Δ.Σ. 

5) Συνεργάζεται με τους αντίστοιχους Διευθυντές το¬ 
μέων των Νοσοκομείων που ανήκουν στο ίδιο συγκρότημα 
και έχουν ιδιαίτερη λειτουργική διασύνδεση, για τις ανά¬ 
γκες της διασύνδεσης αυτής. 

6) Σε περίπτωση απουσίας ή κωλύματός του, αντικαθί¬ 
σταται από τον αναπληρωτή του. 

III. Σε θέματα Εκπαίδευσης: 

1) Συγκεντρώνει τα προγράμματα ανακύκλωσης (ΒΟΤΑ- 
ΤΙΟΝ) και εποπτείας των ειδικευομένων και τα αναλυτικά 
κατά τις ειδικότητες προγράμματα δραστηριοτήτων και 
ελέγχει την εφαρμογή τους. 

2) Συντονίζει τα προγράμματα μετεκπαιδευτικών μαθη¬ 
μάτων του τομέα και μεριμνά για την υλοποίησή τους. 

3) Μεριμνά για την υλοποίηση των διανοσοκομειακών 
εκπαιδευτικών δραστηριοτήτων των ειδικευομένων. 

4) Παρακολουθεί και βεβαιώνει την εκπαίδευση και με¬ 
τεκπαίδευση των γιατρών και εισηγείται στην Επιστημο¬ 
νική Επιτροπή τη χορήγηση των σχετικών πιστοποιητι¬ 
κών. 

5) Συγκεντρώνει και συντονίζει τα προγράμματα ενδο- 
νοσοκομειακής συνεχούς εκπαίδευσης ειδικευομένων και 
μεριμνά για την υλοποίησή τους. 

6) Μεριμνά για την υλοποίση των διανοσοκομειακών εκ¬ 
παιδευτικών προγραμμάτων συνεχούς εκπαίδευσης ειδι¬ 
κευμένων. 

7) Συντονίζει το πρόγραμμα αδειών για παρακολούθηση 
συνεδρίων του τομέα του, όπως ορίζει το άρθρο 74 του Ν. 
2071/92 ελέγχει την υλοποίησή του και μεριμνά για την 
παραπέρα αξιοποίησή τους. 

8) Συντονίζει το πρόγραμμα εκπαιδευτικών αδειών, που 
προβλέπονται' από τον νόμο και εισηγείται σχετικά στην 
Επιστημονική Επιτροπή. 

Αρθρο 14ον 
Γ.Σ. Τομέα 

1. Η Γ ενική Συνέλευση (Γ.Σ.) των μελών του τομέα είναι 
υπεύθυνη για τη λειτουργία και ανάπτυξη του τομέα και για 
τη συμμετοχή του στην αντιμετώπιση των προβλημάτων 
του Νοσοκομείου. 

2. Η Γ.Σ.Τ. αποτελείται από τους γιατρούς και άλλους 
επιστήνονες του τομέα εκτός των ειδικευομένων. 

3. Η Συνέλεση του τομέα εκλέγει κάθε δύο χρόνια τον 
Δ/ντή του τομέα ανάμεσα από τους Διευθυντές των τμη¬ 
μάτων, σύμφωνα με όσα ορίζονται με την απόφαση αυτή. 

4. Η Γ.Σ.Τ. συνεδριάζει τακτικά και μία φορά κάθε 6 μή¬ 
νες και αποφασίζει για κάθε θέμα που αφορά την λειτουρ¬ 
γία του τομέα. 

Τη Γ.Σ. συγκαλεί ο Διευθυντής του τομέα που κοινο¬ 
ποιεί την απόφαση σύγκλησης μαζί με την ημερήσια διά¬ 
ταξη των θεμάτων στα μέλη δέκα (10) τουλάχιστον μέρες 
νωρίτερα. 

5. Έκτακτη σύγκληση της Γ.Σ.Τ. γίνεται, μόνο για αντι¬ 
κατάσταση εκπροσώπων ή και για εκλογή αιρετών μελών 
για την Επιτροπή αξιολόγησης και όταν υποβάλλεται πρό¬ 
ταση ανάκλησης του Δ/ντή. 

Η απόφαση για την σύγκληση έκτακτης Γ.Σ. μαζί με το 
θέμα ανακοινώνεται στα μέλη πέντε τουλάχιστον μέρες 
πριν από την ημέρα σύγκλησης. 

6. Στις συνεδριάσεις της Γ.Σ.Τ. προΐσταται ο Δ/ντής του 
τομέα και σε απουσία του ο αναπληρωτής. 

Χρέη Γραμματέα εκτελεί ο επικεφαλής της γραμμα¬ 
τείας του τομέα. 

Αρθρο 15ον 

1. Όπου δεν συγκροτείται Ε.Ε. λόγω αδυναμίας συμμε¬ 
τοχής υποψηφίων στη διαδικασία των εκλογών για ανά¬ 
δειξη εκπροσώπων στην Ε.Ε. ή λόγω μειωμένου αριθμού 
υπηρετοϋντων γιατρών, οι αρμοδιότητες ασκούνται απευ¬ 
θείας από τον Πρόεδρο του Δ.Σ. του Νοσοκομείου ή τον 
Γενικό Διευθυντή του Νοσοκομείου, όπου έχει προσλη- 
φθεί σύμφωνα με τις διατάξεις της παραγράφου 7 του άρ¬ 
θρου 55 του Ν. 2071/92. 

2. Όπου ο Δ/ντής τομέα και αναπληρωτής του παραλεί¬ 
πουν την άσκηση των αρμοδιοτήτων τους, οι αρμοδιότη¬ 
τες αυτές ασκούνται από τον Πρόεδρο της Ε.Ε. 

3. Η διαδικασία εκλογής των μελών της Ε.Ε. και των 
Διευθυντών τομέων κινείται δύο (2) τουλάχιστον μήνες 
πριν από τη λήξη της θητείας τους. 

Αρθρο 16ον 

1. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 
-♦- 

Αριθ. Α. 972 (2) 

Σύσταση ιδίου Νομικού Προσώπου στην Κοινότητα θερια- 

νού Ν. Αχαΐας με την επωνυμία «Σχολική Επιτροπή Δη¬ 
μοτικού Σχολείου Κοινότητας θεριανού». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: α) των παραγρ. 8-15 του άρθρου 5 του 
Ν. 1894/1990, «Για την Ακαδημία Αθηνών και άλλες εκ¬ 
παιδευτικές διατάξεις» (ΦΕΚ 110 τ.Α') και β) του άρθρου 
187 του δημοτικού και κοινοτικού κώδικα (Π.Δ. 323/ 
1989) (ΦΕΚ 146 τ.Α ). 

2. Την 1 /93 απόφαση του Κοινοτικού Συμβουλίου θε- 
ριανού του Νομού Αχαΐας για σύσταση Σχολικής Επιτρο¬ 
πής, αποφασίζουμε: 

1. Συνιστούμε στην Κοινότητα θεριανού του Νομού 
Αχαΐας ίδιο Νομικό Πρόσωπο με την επωνυμία «Σχολική 
Επιτροπή Δημοτικού κοιν. θεριανού». 

Η συνιστωμένη με την απόφαση αυτή σχολική επιτροπή 
διοικείται από 3 μελές διοικητικό συμβούλιο, αποτελού- 
μενο από: 

α) Ένα Κοινοτικό Σύμβουλο της Κοινότητας θεριανού, 
ως Πρόεδρο της Σχολικής Επιτροπής. 

β) Τον εκάστοτε Δ/ντή του Δημοτικού Σχολείου θερια- 
νού ως μέλος με τον αναπληρωτή του. 

γ) Έναν εκπρόσωπο του Συλλόγου γονέων και κηδεμό¬ 
νων του Δημοτικού Σχολείου θεριανού. 

2. Η θητεία του πρώτου Διοικητικού Συμβουλίου της συ 


νιστωμένης με την απόφαση αυτή Σχολικής Επιτροπής λή¬ 
γει με την λήξη της κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

3. Το Διοικητικό Συμβούλιο της Σχολικής επιτροπής 
εκλέγει τον Αντιπρόεδρο και Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις 
λειτουργικές δαπάνες θέρμανσης, φωτισμού, ύδρευσης, 
τηλεφώνου αποχέτευσης, αγοράς αναλωσίμων υλικών 
κ.λπ. 

β) Η αμοιβή καθαριστριών. 

γ) Η εκτέλεση έργων για επισκευή και συντήρηση των 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχλείων 
με έπιπλα και εξοπλιστικά είδη και από το Υπουργείο Εθν. 
Παιδείας και θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχόμενη 
εκμετάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση της Κοινότητας θεριανού. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Κάλυψη Δαπάνης: Από τις διατάξεις της παρούσας 
προκαλείται δαπάνη σε βάρος του προϋπ/σμού της Κοιν. 
θεριανού, το ύψος της οποίας δεν μπορεί να προσδιορι- 
σθεί και θα βαρύνει τον προϋπ/σμό της Κοιν. έτους 1993. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πάτρα, 27 Ιανουάριου 1993 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. 34171/92 (3) 

Τροποποίηση ΟΕΥ Κοινότητας Λυγιάς Ν. Ηλείας 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

Α) Του άρθρου 12 του Ν. 1188/81 και τις όμοιες του άρ¬ 
θρου 26 Ν. 1832/1989. 

β) Των άρθρων 1, 2, 3, 4 και 15 του Ν. 1586/86. 

2. Τις αριθ. 53560/59/6.8.1986 και 4403/20/ 
1.1.1988 εγκυκλίους του Υπουργείου Εσωτερικών. 

3. Την αριθ. 26/1992 απόφαση του Κοινοτικού Συμβου¬ 
λίου Λυγιάς περί τροποποιήσεως Ο.Ε.Υ. της Κοινότη¬ 
τας. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 παρ. 9 του Ν. 1586/86 που διατυ¬ 
πώθηκε στο αριθ. 3/1992 πρακτικό αυτού. 

5. Όλα τα στοιχεία του φακέλλου καθώς και τις ανάγκες 
σε προσωπικό της παραπάνω Κοινότητας, αποφασί¬ 
ζουμε: 

1. Εγκρίνουμε την αριθ. 26/1992 απόφαση του Κοινοτι¬ 
κού Συμβουλίου Λυγιάς περί τροποποιήσεως του άρθρου 
2 του Ο ΕΥ της Κοινότητας, όπως αναλυτικά ορίζεται στην 
απόφαση αυτή ως εξής: 

ΟΡΓΑΝΙΣΜΟΣ ΥΠΗΡΕΣΙΑΣ ΤΗΣ ΚΟΝΟΤΗΤΟΣ ΛΥΓΙΑΣ 
Α. Μόνιμο Προσωπικό 
Κατηγορία ΔΕ 
Κλάδος ΔΕΙ Διοικητικός. 

Δύο (2) θέσεις με βαθμούς Γ-Α 

Β' Προσωπικό με σχέση εργασίας ιδιωτικού δικαίου 

Μία (1) θέση Υδρονομέα 

Κατά τα λοιπά ισχύει όπως έχει ο ΟΕΥ της Κοινότητας 
που έχει ψηφισθεί με την αριθ. 30/1986 απόφαση του 
Κοινοτικού Συμβουλίου. 

2. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του προϋπ/σμού 
της Κοιν. Λυγιάς. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πύργος, 18 Ιανουάριου 1993 

Ο Νομάρχης κ.α.α. 

Ο Αναπλ. Προϊστάμενος 
ΠΑΝ. ΣΚΟΥΡΑΣ 

-♦- 

Αριθ. 698 (4) 

Σύσταση ίδιου Δημοτικού Νομικού Προσώπου στην Κοινό¬ 
τητα Ευαγγελισμού Ν. Ηρακλείου με την επωνυμία 
«Σχολική Επιτροπή Δημοτικού Σχολείου Ευαγγελι¬ 
σμού». «·■. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Ν.Δ/τος 323/1989 
«Περί κωδικοποιήσέως σε ενιαίο κείμενο νόμου, με τίτλο 
Δημοτικός και Κοινοτικός Κώδικας» των ισχυουσών διατά¬ 
ξεων του Δημοτικού και Κοινοτικού Κώδικα, όπως τροπο¬ 
ποιήθηκαν και συμπληρώθηκαν (ΦΕΚ146/1.6.1989 τ. Α'). 

2. Τις διατάξεις του άρθρου 5 παρ. 8 του Ν.1894/ 
27.8.90 (ΦΕΚ 110/27.8.90 τ.Α ). 

3. Την αριθ. 64748/5.2.1991 εγκύκλιο του Υπουργείου 
Εσωτερικών, σχετικά με τη σύσταση Νομικών Προσώπων 
Σχολικών Επιτροπών. 

4. Την αριθ. 13/1992 απόφαση του Κοινοτικού Συμβου¬ 
λίου Ευαγγελισμού, για την σύσταση ίδιου Κοινοτικού Νο¬ 
μικού Προσώπου, με την επωνυμία «Σχολική Επιτροπή Δη¬ 
μοτικού Σχολείου Ευαγγελισμού». 

5. Το γενονός ότι δεν λειτουργεί Σύλλογος Γονέων και 
Κηδεμόνων στην αντίστοιχη σχολική μονάδα, αποφασί¬ 
ζουμε: 

1. Συνιστούμε ίδιο Νομικό Πρόσωπο στην Κοινότητα 
Ευαγγελισμού με την επωνυμία «Σχολική Επιτροπή Δημο¬ 
τικού Σχολείου Ευαγγελισμού». 

2. Σκοπός του Νομικού Προσώπου είναι: 


α) Η διαχείριση των πιστώσεων που διατίθενται, για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσεών 
του. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόε¬ 
δρο. 

β) Δύο (2) Κοινοτικούς Συμβούλους, που ορίζονται με 
απόφαση του Κοινοτικού Συμβουίου. 

γ) Τον εκάστοτε Διευθυντή του Δημοτικού Σχολείου 
Δ/νση Εσωτερικών Ευαγγελισμού. 

δ) Ένα δημότη γονέα, μαθητή του Δημοτικού Σχολείου 
Ευαγγελισμού που ορίζεται με απόφαση του Κοινοτικού 
Συμβουλίου. 

4. Η θητεία των μελών του ανωτέρω Διοικητικού Συμ¬ 
βουλίου, ακολουθεί την κοινοτική περίοδο. 

Το Διοικητικό Συμβούλιο εκλέγει μεταξύ των μελών του 
Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται 
στο ποσό των είκοσι χιλ. (20.000) δρχ. τουλάχιστον. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Διοι¬ 
κητικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Με την παρούσα απόφαση προκαλείται δαπάνη σε 
βάρος του προϋπ/σμού της κοινότητας Ευαγγελισμού 
ύψους είκοσι χιλ. (20.000) δρχ. τουλάχιστον για το επό¬ 
μενο και τα μετέπειτα έτη. 

Για την ανωτέρω δαπάνη θα εγγράφεται κάθε χρόνο, με 
μέριμνα της Νομαρχίας, πίστωση ύψους είκοσι χιλ. 
(20.000) δρχ. τουλάχιστον στον προϋπολογισμό της Κοι¬ 
νότητας Ευαγγελισμού, που αποτελεί υποχρεωτική δα¬ 
πάνη για την Κοινότητα (άρθρο 201, παρ. 1 τρου Π.Δ. 323/ » 
89). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 19 Ιανουάριου 1993 

Ο Νομάρχης 
ΣΤΡΑΤΟΣ ΠΑΠΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



